Jegyzőkönyv

Készült Révleányvár Község Önkormányzat Képviselő - Testületének 2026. szeptember 22-én 09:00 órai kezdettel megtartott üléséről.
Az ülés helye: Polgármesteri Hivatal Révleányvár, Fő utca 40. Tanácsterem.
Jelen vannak: Deák Bertalan polgármester, Kovács József és Váradi László Rudolf képviselők
Igazoltan távol van: Nagy László és Sohajda Gyula képviselők
Tanácskozási joggal meghívottak: Dr. Szepesy Márk Zoltán jegyző
Deák Bertalan polgármester üdvözli a megjelenteket, a jelenléti ív alapján megállapítja, hogy az 5 testületi tagból 3 fő jelen van, az ülés határozatképes, azt megnyitja. Javasolja jegyzőkönyvvezetőnek elfogadni Fedor Juditot. 

Deák Bertalan polgármester az alábbi napirendet terjeszti a testület elé jóváhagyásra.
	Tárgy:
	Előadó:

	1. 2026. évi szociális célú tüzelőanyag vásárlásához kapcsolódó pályázat benyújtása
	Deák Bertalan
polgármester

	2. A gyermekétkeztetési térítési díjak módosítása
	Deák Bertalan
polgármester

	3. Bursa Hungarica Felsőoktatási Önkormányzati Ösztöndíj rendszerhez való csatlakozás
	Deák Bertalan
polgármester

	4. Polgármesteri beszámoló az aktuális pályázatok jelenlegi állásáról
	Deák Bertalan
polgármester

	5. Egyebek
	


Napirend után: bejelentések, interpellációk
Más javaslat nem érkezett.
A Képviselő-testület jelen lévő tagja 3 igen szavazattal egyhangúlag, az alábbi napirendet fogadta el.
	Tárgy:
	Előadó:

	1. 2026. évi szociális célú tüzelőanyag vásárlásához kapcsolódó pályázat benyújtása
	Deák Bertalan
polgármester

	2. A gyermekétkeztetési térítési díjak módosítása
	Deák Bertalan
polgármester

	3. Bursa Hungarica Felsőoktatási Önkormányzati Ösztöndíj rendszerhez való csatlakozás
	Deák Bertalan
polgármester

	4. Polgármesteri beszámoló az aktuális pályázatok jelenlegi állásáról
	Deák Bertalan
polgármester

	5. Egyebek
	


A Képviselő-testület az 1. napirendi pont keretében a 2026. évi szociális célú tüzelőanyag vásárlásához kapcsolódó pályázat benyújtását tárgyalja. (Az előterjesztés írásban elkészítve a jegyzőkönyvhöz csatolva.)
Deák Bertalan polgármester: Ismertette a határozati javaslatot az alábbiak szerint:
/2026 (IX.22.) Képviselő-testületi határozat
Tárgy: Települési önkormányzat szociális célú tűzifa vásárlásra támogatási igény benyújtása. 
Révleányvár Község Önkormányzata Képviselő - Testülete a Vidék- és Településfejlesztési Minisztérium által meghirdetett pályázat alapján szociális célú tüzelőanyag vásárláshoz kapcsolódó támogatás igényléséhez pályázatot nyújt be. 
[bookmark: __DdeLink__1693_1057281974][bookmark: __DdeLink__3645_1543979729]Önkormányzatunk 204 m3 kemény lombos tűzifát igényel 21.000 Ft/erdei m3 + áfa összeggel, 4.498.200 Ft, azaz négymillió- négyszázkilencvennyolcezer- kétszáz forint összegben.
Révleányvár Község Önkormányzata a kedvezményezett települések besorolásáról és a besorolás feltétel rendszeréről szóló 105/2015. (IV. 23.) Kormány rendelet 2. melléklete alapján nem tartozik a jelentős munkanélküliséggel sújtott települési önkormányzatok körébe, ezért a vállalt önerő összege 428.400 Ft, azaz négyszázhuszonnyolcezer- négyszáz forint, melyet az önkormányzat saját költségvetéséből biztosít.
Az Önkormányzat a szociális célú tűzifáért az abban részesülőktől ellenszolgáltatást nem kér. 
Felelős: Deák Bertalan polgármester
Határidő: 2026. szeptember 30.

A Képviselő-testület jelen lévő tagja 3 igen szavazattal egyhangúlag, az alábbi határozatot hozta meg:
39/2026 (IX.22.) Képviselő-testületi határozat
Tárgy: Települési önkormányzat szociális célú tűzifa vásárlásra támogatási igény benyújtása. 
Révleányvár Község Önkormányzata Képviselő - Testülete a Vidék- és Településfejlesztési Minisztérium által meghirdetett pályázat alapján szociális célú tüzelőanyag vásárláshoz kapcsolódó támogatás igényléséhez pályázatot nyújt be. 
Önkormányzatunk 204 m3 kemény lombos tűzifát igényel 21.000 Ft/erdei m3 + áfa összeggel, 4.498.200 Ft, azaz négymillió- négyszázkilencvennyolcezer- kétszáz forint összegben.
Révleányvár Község Önkormányzata a kedvezményezett települések besorolásáról és a besorolás feltétel rendszeréről szóló 105/2015. (IV. 23.) Kormány rendelet 2. melléklete alapján nem tartozik a jelentős munkanélküliséggel sújtott települési önkormányzatok körébe, ezért a vállalt önerő összege 428.400 Ft, azaz négyszázhuszonnyolcezer- négyszáz forint, melyet az önkormányzat saját költségvetéséből biztosít.
Az Önkormányzat a szociális célú tűzifáért az abban részesülőktől ellenszolgáltatást nem kér. 
Felelős: Deák Bertalan polgármester
Határidő: 2026. szeptember 30.

A Képviselő-testület a 2. napirendi pont keretében a gyermekétkeztetési térítési díjak módosítását tárgyalja. (Az előterjesztés írásban elkészítve a jegyzőkönyvhöz csatolva.)
Deák Bertalan polgármester: Ismertette a határozati javaslatot az alábbiak szerint:
/2026 (IX.22.) Képviselő-testületi határozat
Tárgy: A gyermekétkeztetési térítési díjak módosításáról 
Révleányvár Község Önkormányzatának Képviselő-testülete megtárgyalta a gyermekétkeztetési térítési díjak módosítására vonatkozó előterjesztést, és az alábbi határozatot hozza:
1. A Képviselő-testület egyetért azzal, hogy a gyermekétkeztetés intézményi térítési díjai 2026. október 1-jétől az óvodás gyermekek esetében napi nettó 1 000 Ft, a bölcsődés gyermekek esetében napi nettó 990 Ft összegben kerüljenek megállapításra, az étkezésenkénti bontást a rendelet melléklete szerint alkalmazva.
2. A Képviselő-testület támogatja, hogy az önkormányzat saját költségvetése terhére 2026. október 1-jétől teljes egészében átvállalja azon gyermekek személyi térítési díját, akik intézményi gyermekétkeztetése a jogszabály szerinti kedvezmény alapján nem ingyenes. Az átvállalás részletes szabályait az önkormányzati rendelet tartalmazza.
3. A Képviselő-testület felkéri a polgármestert, hogy az intézmény vezetőjével együtt gondoskodjon a módosított díjak és az önkormányzati átvállalás alkalmazásáról, valamint az érintett szülők tájékoztatásáról. Felkéri továbbá a polgármestert, hogy a szükséges fedezetet az önkormányzat költségvetésében biztosítsa, és szükség esetén készítse elő a költségvetési rendelet módosítását.
Határidő: 2026. október 1., illetve folyamatos
Felelős: Deák Bertalan polgármester
A Képviselő-testület jelen lévő tagja 3 igen szavazattal egyhangúlag, az alábbi határozatot hozta meg:
40/2026 (IX.22.) Képviselő-testületi határozat
Tárgy: A gyermekétkeztetési térítési díjak módosításáról 
Révleányvár Község Önkormányzatának Képviselő-testülete megtárgyalta a gyermekétkeztetési térítési díjak módosítására vonatkozó előterjesztést, és az alábbi határozatot hozza:
1. A Képviselő-testület egyetért azzal, hogy a gyermekétkeztetés intézményi térítési díjai 2026. október 1-jétől az óvodás gyermekek esetében napi nettó 1 000 Ft, a bölcsődés gyermekek esetében napi nettó 990 Ft összegben kerüljenek megállapításra, az étkezésenkénti bontást a rendelet melléklete szerint alkalmazva.
2. A Képviselő-testület támogatja, hogy az önkormányzat saját költségvetése terhére 2026. október 1-jétől teljes egészében átvállalja azon gyermekek személyi térítési díját, akik intézményi gyermekétkeztetése a jogszabály szerinti kedvezmény alapján nem ingyenes. Az átvállalás részletes szabályait az önkormányzati rendelet tartalmazza.
3. A Képviselő-testület felkéri a polgármestert, hogy az intézmény vezetőjével együtt gondoskodjon a módosított díjak és az önkormányzati átvállalás alkalmazásáról, valamint az érintett szülők tájékoztatásáról. Felkéri továbbá a polgármestert, hogy a szükséges fedezetet az önkormányzat költségvetésében biztosítsa, és szükség esetén készítse elő a költségvetési rendelet módosítását.
Határidő: 2026. október 1., illetve folyamatos
Felelős: Deák Bertalan polgármester
Deák Bertalan polgármester: Ismertette a rendelet tervezetet az alábbiak szerint:
Révleányvár Község Önkormányzata Képviselő-testületének 
/2026. (IX. 22.) önkormányzati rendelete
a gyermekétkeztetési térítési díjakról szóló rendelet módosításáról
[1] Révleányvár Község Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján
[2] Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a következőket rendeli el:
1. § 
A gyermekétkeztetési térítési díjakról szóló 5/2022. (X. 13.) önkormányzati rendelet a következő 2/A. §-sal egészül ki:
„2/A. § 
(1) Azon gyermek esetében, aki a Gyvt. 150. § (5) bekezdése alapján ingyenes gyermekétkeztetésre nem jogosult, az önkormányzat a Képviselő-testület e rendeletben rögzített döntése alapján, saját költségvetése terhére a személyi térítési díjat 100%-os mértékben átvállalja, és azt a gyermek részére ingyenesen biztosítja.
(2) Az (1) bekezdés szerinti kedvezmény a Gyvt. 21/B. §-a szerinti, állami finanszírozású normatív kedvezménytől független, kizárólag az önkormányzat saját forrásából nyújtott ellátás.”
2. § 
A gyermekétkeztetési térítési díjakról szóló 5/2022. (X. 13.) önkormányzati rendelet 1. melléklete helyébe az 1. melléklet lép.
3. § 
Ez a rendelet 2026. október 1-jén lép hatályba, és 2026. október 2-án hatályát veszti.
1. melléklet
1. Intézményi térítési díjak (nettó)
1.1. Intézményi térítési díj óvodás gyermek esetén
	Ellátás formái
	Intézményi térítési díj (Forintban)

	Tízórai
	200 Ft

	Ebéd
	600 Ft

	Uzsonna
	200 Ft

	Összesen
	1000 Ft


Az intézményi térítési díj az általános forgalmi adót nem tartalmazza.
1.2. Intézményi térítési díj bölcsődés gyermek esetén
	Ellátás formái
	Intézményi térítési díj (Forintban)

	Reggeli
	150 Ft

	Tízórai
	150 Ft

	Ebéd
	540 Ft

	Uzsonna
	150 Ft

	Összesen
	990 Ft


Az intézményi térítési díj az általános forgalmi adót nem tartalmazza.
A Képviselő-testület jelen lévő tagja 3 igen szavazattal egyhangúlag, az alábbi rendeletet alkotta meg:
Révleányvár Község Önkormányzata Képviselő-testületének 
11/2026. (IX. 22.) önkormányzati rendelete
a gyermekétkeztetési térítési díjakról szóló rendelet módosításáról
[1] Révleányvár Község Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján
[2] Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a következőket rendeli el:
1. § 
A gyermekétkeztetési térítési díjakról szóló 5/2022. (X. 13.) önkormányzati rendelet a következő 2/A. §-sal egészül ki:
„2/A. § 
(1) Azon gyermek esetében, aki a Gyvt. 150. § (5) bekezdése alapján ingyenes gyermekétkeztetésre nem jogosult, az önkormányzat a Képviselő-testület e rendeletben rögzített döntése alapján, saját költségvetése terhére a személyi térítési díjat 100%-os mértékben átvállalja, és azt a gyermek részére ingyenesen biztosítja.
(2) Az (1) bekezdés szerinti kedvezmény a Gyvt. 21/B. §-a szerinti, állami finanszírozású normatív kedvezménytől független, kizárólag az önkormányzat saját forrásából nyújtott ellátás.”
2. § 
A gyermekétkeztetési térítési díjakról szóló 5/2022. (X. 13.) önkormányzati rendelet 1. melléklete helyébe az 1. melléklet lép.
3. § 
Ez a rendelet 2026. október 1-jén lép hatályba, és 2026. október 2-án hatályát veszti.
1. melléklet
1. Intézményi térítési díjak (nettó)
1.1. Intézményi térítési díj óvodás gyermek esetén
	Ellátás formái
	Intézményi térítési díj (Forintban)

	Tízórai
	200 Ft

	Ebéd
	600 Ft

	Uzsonna
	200 Ft

	Összesen
	1000 Ft


Az intézményi térítési díj az általános forgalmi adót nem tartalmazza.
1.2. Intézményi térítési díj bölcsődés gyermek esetén
	Ellátás formái
	Intézményi térítési díj (Forintban)

	Reggeli
	150 Ft

	Tízórai
	150 Ft

	Ebéd
	540 Ft

	Uzsonna
	150 Ft

	Összesen
	990 Ft


Az intézményi térítési díj az általános forgalmi adót nem tartalmazza

A Képviselő-testület a 3. napirendi pont keretében a Bursa Hungarica Felsőoktatási Önkormányzati Ösztöndíj rendszerhez való csatlakozást tárgyalja. (Az előterjesztés írásban elkészítve a jegyzőkönyvhöz csatolva.)
Deák Bertalan polgármester: Ismertette a határozati javaslatot az alábbiak szerint:
/2026 (IX.22.) Képviselő-testületi határozat
Tárgy: Bursa Hungarica Felsőoktatási önkormányzati ösztöndíjrendszerhez csatlakozás
1. Révleányvár Község Önkormányzatának Képviselő-testülete úgy dönt, hogy csatlakozik a Bursa Hungarica Felsőoktatási Önkormányzati Ösztöndíjrendszer 2027. évi pályázati fordulójához.
2. A Képviselő-testület az önkormányzati ösztöndíjrész havi összegét 5000 Ft/fő/hó összegben állapítja meg.
3. A Képviselő-testület felhatalmazza a polgármestert a Csatlakozási nyilatkozat EPER-Bursa rendszerben történő elektronikus kitöltésére és benyújtására.
Felelős: Deák Bertalan polgármester
Határidő: 2026. szeptember 30.
A Képviselő-testület jelen lévő tagja 3 igen szavazattal egyhangúlag, az alábbi határozatot hozta meg:
41/2026 (IX.22.) Képviselő-testületi határozat
Tárgy: Bursa Hungarica Felsőoktatási önkormányzati ösztöndíjrendszerhez csatlakozás
1. Révleányvár Község Önkormányzatának Képviselő-testülete úgy dönt, hogy csatlakozik a Bursa Hungarica Felsőoktatási Önkormányzati Ösztöndíjrendszer 2027. évi pályázati fordulójához.
2. A Képviselő-testület az önkormányzati ösztöndíjrész havi összegét 5000 Ft/fő/hó összegben állapítja meg.
3. A Képviselő-testület felhatalmazza a polgármestert a Csatlakozási nyilatkozat EPER-Bursa rendszerben történő elektronikus kitöltésére és benyújtására.
Felelős: Deák Bertalan polgármester
Határidő: 2026. szeptember 30.
A Képviselő-testület a 4. napirendi pont keretében tárgyalja a Polgármesteri beszámolót az aktuális pályázatok jelenlegi állásáról.
Deák Bertalan polgármester: Tájékoztatta a Képviselő-testületet az önkormányzat folyamatban lévő pályázatairól és az azokkal kapcsolatos aktuális feladatokról.
A Magyar Falu Program keretében benyújtott, az Ifjúsági Ház fejlesztésére vonatkozó pályázatunk tartaléklistára került. A jelenlegi információk alapján nagy valószínűséggel a pályázat támogatására nem kerül sor, azonban a végleges döntésről még nem érkezett hivatalos értesítés.
Folyamatban van továbbá a Versenyképes Járások Programon belül a ravatalozó felújítása. A kivitelező a vállalkozási szerződésben meghatározott ütemezéshez képest nincs késedelemben, a munkálatok folyamatosan haladnak. A kivitelezés jelenleg lassabb ütemben zajlik, azonban szerződéses határidő-mulasztás nem történt.
A következő folyamatban lévő fejlesztésünk az Interreg VI-A Magyarország–Szlovákia Program keretében megvalósuló pihenőpark projekt. A támogatói okirat rendelkezésre áll, továbbá megtörtént a szükséges dokumentumok beszerzése és a projekthez kapcsolódó bankszámlák megnyitása is.
A tervezési feladatok ellátására három árajánlat érkezett be, az Abaújterv, az RVA Studio, valamint a TI-ART Kft. részéről. A három ajánlat közül a legkedvezőbb ajánlatot az RVA Studio nyújtotta be, így a tervezési feladatok elvégzésére ez az ajánlat került kiválasztásra.
Folyamatban van továbbá egy másik, szlovák–magyar együttműködés keretében megvalósuló konzorciumi pályázat előkészítése is. A projekt rendezvények megvalósítására irányul. A jelenleg rendelkezésre álló információk szerint a finanszírozás 80% uniós forrásból, 15% hazai forrásból, valamint 5% önerőből tevődik össze. Az igényelhető támogatás összege legfeljebb 10 millió forint, és egy konzorciumi tag csak egy konzorciumi megállapodásban vehet részt. A pályázati feltételek között szerepel továbbá a határon túli résztvevők arányára vonatkozó előírás is. A projekt részleteiről a további egyeztetéseket követően tudok részletesebb tájékoztatást adni.
A Magyar Falu Program keretében megvalósított Ady Endre utca felújításának elszámolásához kapcsolódó hiánypótlást teljesítettem, a szükséges dokumentumok benyújtásra kerültek. Jelenleg az elszámolás ellenőrzésére várunk, ezt követően kezdődhet meg a projekt fenntartási időszaka.

A Képviselő-testület a 4. napirendi pont keretében az Egyebeket tárgyalja. 
Kovács Józsi képviselő: Kérdezi, hogy a Ricse irányából található, egyenes útszakasz mentén lévő életveszélyes fákkal kapcsolatban nem lehetne-e intézkedni. Elmondja, hogy korábban már előfordult, hogy fa dőlt az úttestre, illetve gépjárműre is.
Második kérdése az utak állapotára vonatkozik. Kérdezi, hogy nem lehetne-e valamilyen intézkedést kezdeményezni, illetve az illetékest felszólítani az utak rendbetételére, mivel azok állapota jelentősen leromlott, és egyre nehezebben járhatók.
Deák Bertalan polgármester: Válaszában elmondja, hogy az érintett terület magántulajdonban van. Korábban már próbáltak fakivágási engedélyt kérni, azonban azt a hatóság nem engedélyezte.
Kérdezi, hogy a tulajdonosok, illetve az erdészeti hatóság felé lehet-e felszólítással élni, vagy legalább jelzést tenni a veszélyes fák miatt.
Dr. Szepesy Márk Zoltán jegyző: Elmondja, hogy jelzéssel lehet élni a tulajdonos, az erdészeti hatóság, valamint a közút kezelője felé is, azonban felszólítani egyiküket sem jogosult az önkormányzat.
Deák Bertalan polgármester: Az utak állapotával kapcsolatban javasolja, hogy a lakosság aláírásgyűjtéssel, a közútkezelő online felületén történő bejelentéssel, illetve az utak állapotát részletesen bemutató, több lakos által aláírt levéllel jelezze a problémát. Véleménye szerint minél több lakossági panasz és bejelentés érkezik a közútkezelőhöz, annál nagyobb esély van arra, hogy intézkedés történjen.

Deák Bertalan polgármester: Tájékoztatja a Képviselő-testületet, hogy Szolnok Megyei Jogú Város Önkormányzatának polgármestere megkeresést küldött az önkormányzat részére a hulladékgazdálkodási koncesszió felülvizsgálatával kapcsolatban.
Elmondja, hogy a megkereséshez nem érkezett olyan részletes tájékoztatás, amelyből egyértelműen megállapítható lenne annak célja, ezért álláspontja szerint az önkormányzatnak jelenleg nincs szüksége további intézkedésre az ügyben.
Váradi László Rudolf képviselő: Egyetért azzal, hogy az önkormányzatnak a megkereséssel kapcsolatban jelenleg nem szükséges intézkednie. Véleménye szerint a kérdés nem tartozik közvetlenül az önkormányzat hatáskörébe, és abban a Képviselő-testület sem tud érdemi döntést hozni.

Deák Bertalan polgármester: Tájékoztatja a Képviselő-testületet az ebösszeírással és az ebnyilvántartással kapcsolatos aktuális helyzetről.
Elmondja, hogy az állatorvossal együttműködve sikerült kialakítani egy digitális ebnyilvántartást. Azok az állattartók, akik az előírásoknak megfelelően tartják ebeiket, a múlt hét végéig bejegyzésre kerültek a rendszerbe. Vannak azonban olyan állattartók is, akik a szükséges adatszolgáltatást nem teljesítették, ezért rendezetlen státuszban szerepelnek, illetve egyes esetekben az eb egyáltalán nem szerepel a nyilvántartásban.
Elmondja, hogy a következő időszakban megkezdik a rendezetlen esetek felülvizsgálatát. Ennek során először figyelmeztetésre, szükség esetén pedig további intézkedésekre, illetve bírság kiszabására is sor kerülhet. Kiemeli, hogy az intézkedések nem egy-egy konkrét személy ellen irányulnak, hanem egységesen minden olyan állattartóra vonatkoznak, aki az állattartásra és a nyilvántartásra vonatkozó szabályokat nem tartja be.

Dr. Szepesy Márk Zoltán jegyző: Az eb tartásának igazolásával kapcsolatban elmondja, hogy szükség esetén fényképfelvétellel, illetve két tanú nyilatkozatával lehet alátámasztani, hogy az adott ingatlanon állatot tartanak, valamint annak fajtáját is. A fényképfelvétel közterületről készíthető.
Javasolja, hogy az eljárással és az ebnyilvántartással kapcsolatban készüljön lakossági tájékoztató is, amely egyértelműen ismerteti a szabályokat, az ellenőrzés menetét és az állattartók kötelezettségeit.

Deák Bertalan polgármester: Elmondja továbbá, hogy az érintett állattartók részére felszólítás kerül kiküldésre. Amennyiben az érintett a felszólításra nem reagál, illetve az adatszolgáltatási kötelezettségének nem tesz eleget, az ügyben további intézkedések megtételére kerül sor.


Miután több bejelentés és indítvány nem volt, Deák Bertalan polgármester megköszönte a megjelentek részvételét, majd a nyílt ülést 10:05 órakor bezárta. 


Kmft.

